laion/Wikipedia-Exotic huggingface dataset:
משלחת מס' 18 לתחנת החלל מיר

צוות המשלחת משלחת מס' 18 (ברוסית: основная экспедиция ‏я‏-18) הייתה משלחת לתחנת החלל מיר שפעלה מ-14 במרץ 1995 ועד ל-7 ביולי 1995. מפקד המשלחת היה ולדימיר דז'ורוב. פעילות המשלחת נמשכה 115 ימים. לראשונה בין חברי המשלחת היה אסטרונאוט אמריקאי. בתחילת פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2" ומודול "קריסטל". נפח מחיה היה 253 מ"ק והספק מיוצר על ידי פאנלים סולארים היה 25 קו"ט. במהלך פעילות המשלחת לתחנת החלל התווסף מודול "ספקטר" בנפח 62 מטר מעוקב ועם פאנל סולארי שהיה יכול לספק 16 קו"ט. חללית עם חברי המשלחת שוגרה ב-14 במרץ 1995 וב-16 במרץ היא התחברה לתחנת החלל מיר. העגינה בוצע למודול הבסיסי. החיבור בוצע למודול בתחנת החלל פעלה משלחת מס' 17 בפיקוד אלכסנדר ויקטורנקו. החל הליך העברת אחריות למשלחת החדשה. ב-22 במרץ חברי משלחת מס' 17 נכנסו לחללית סויוז TM-20 ועזבו תחנת החלל. משלחת מס' 18 החלה בפעילות סדירה. חללית סויוז TM-21 שימשה חללית חירום. ב-11 באפריל לתחנת החלל הגיע חללית פרוגרס M-27. עגינה אוטומטית לתא עגינה במודול "קוואנט 1" עברה ללא בעיות. חללית היה מטען של 2,390 ק"ג של ציוד ומצרכים. צוות התחיל בהעברת מטען לתחנת החלל. המטען כלל בין היתר לוויין GFZ-1 שנבנה בגרמניה. ב-19 באפריל לוויין GFZ-1 שוחרר למסלול. הוא פעל עד לשנת 1999. ב-22 במאי חללית מטען פרוגרס M-27 נותקה מתחנת החלל ובהמשך נשרפה בכניסה לאטמוספירה. ב-12 במאי דז'ורוב וסטרקאלוב ביצעו פעילות חוץ-רכבית שנמשכה כ-6 שעות. במהלך פעילות זו החל מעבר פאנל סולארי ממודול "קריסטל" למודול "קוואנט 1". ב-17 במאי דז'ורוב וסטרקאלוב ביצעו פעילות חוץ-רכבית שנמשכה כ-5 שעות. במהלך פעילות זו נמשך מעבר פאנל סולארי ממודול "קריסטל" למודול "קוואנט 1". בסוף הפעילות חלק ממערכי הפאנל החלו לספק חשמל מהמיקום החדש. ב-22 במאי דז'ורוב וסטרקאלוב ביצעו פעילות חוץ-רכבית שנמשכה כ-7 שעות. במהלך פעילות זו הסתיים מעבר פאנל סולארי ממודול "קריסטל" למודול "קוואנט 1". ב-28 במאי דז'ורוב וסטרקאלוב ביצעו פעילות חוץ-רכבית שנמשכה כ-20 דקות. במהלך פעילות זו בוצעו פעולות תחזוקה. ב-1 ביוני לתחנת החלל הגיע מודול "ספקטר" החדש. הוא חובר למודול בסיסי. מודול זה היה בנפח 62 מטר מעוקב ובאורך של 9.1 מ'. בתוך המודול הותקנו מכשירים מעדיים שונים. בחלק החיצוני של המודול הותקנו פאנלים סולאריים בשטח של כ-5 מטר ריבוע שיכלו לספק כ-16 קוו"ט חשמל. בכך הספק המיוצר גדל באופן משמעותי. באותו יום בוצע גם פעילות חוץ רכבית קצרה להשלמת חיבור המודול החדש במערכות תחנת החלל. ב-17 ביוני הייתה מתוכננת פעילות חוץ רכבית נוספת שבוטלה מחוסר כלים מיוחדים נדרשים. ב-29 ביוני לתחנת החלל הגיע מעבורת החלל אטלנטיס במשימה STS-71 בפיקוד רוברט גיבסון. העגינה בוצע לתא עגינה שהייתה זהה לתא עגינה שהייתה בניצול בתוכנית אפולו סויוז. במשך חמישה ימים צוות שכלל 13 אנשים ביצע תוכנית ניסויים. עם המעבורת הגיעו חברי משלחת מס' 19 והחל הליך העברת אחריות לצוות החדש. לתחנת החלל הגיע כ-450 ק"ג ציוד לרבות כלים מיוחדים להשלמת טיפול בפאנל סולארי. בחזרה למעבורת החלל הועמסו ממצאים של בדיקות רפויות של חברי המשלחת, מחשב לא תקין וציוד אחר שאין בו צורך. ב-4 ביולי צוות המשלחת נכנסו למעבורת החלל אטלנטיס ועזבו תחנת החלל. הם נחתו בהצלחה בכדור הארץ. אחריות על תחנת החלל עברה למשלחת מס' 19 בפיקוד אנטולי סולוביוב. מדיה וקבצים בנושא משלחת מס' 18 לתחנת החלל מיר בוויקישיתוף תיאור פעילות המשלחת תיאור באתר אסטרונאוטיקס פרוגרס M-27 מטען של חללית פרוגרס M-27 לוויין GFZ-1
טורנדו (סירת מפרש)

הטורנדו (אנגלית: Tornado) היא סירת מפרש אולימפית מדגם קטמרן, עם צוות של שני אנשים. היא משתתפת במשחקים האולימפיים מאז 1976. הסירה עוצבה ב-1967 על ידי רודני מארץ' האנגלי, ובעזרתם של טרי פירס ורג וייט, במיוחד להפיכתה לדגם אולימפי. בפדרציית השיט העולמית (IYRU), מוקדמות המשחקים האולימפיים מדגם קטמרן, ניצחו את המשתתפים האחרים. כדי להגביר עוד יותר את ביצועי הסירה, ה"טורנדו" שונתה שוב בשנת 2000, עם עיצוב מפרש חדש שאיפשר שימוש במפרש ספינקר ומוט ספיניקר, וכמו כן הגדלת שטח המפרשים המקוריים. הוסיפו גם כן טרפז נוסף, ושינו את החלוץ כך שבסיבובים יעבוד באופן אוטומטי. הטורנדו באופן טיפוסי שטה כאשר בידון אחד בלבד נמצא במים, והצוות מאזן את הסירה עם משקלם ובעזרת כיוון המפרשים. כאשר בידון אחד בלבד נמצא במים, החיכוך קטן במידה רבה. לטורנדו יש גם תורן מתכוונן ומסתובב, דבר שלא רק מגביר באופן משמעותי את האווירודינמיקה של החלק הקדמי החשוב של המפרש, אלא גם מוסיף שליטה במידת כיפוף התורן, מה שמוסיף למידת השטיחות של המפרש. עבור המהירות הגבוהה ומידת הרוח המדומה שמייצרת הסירה הזאת, נחוץ מפרש שטוח לעיתים קרובות. הטורנדו מסוגלת לשוט במהירות מעל 30 קשר (56 קמ"ש) ברוח צד, ו-18 קשר (33 קמ"ש) ברוח קדמית. היא מכונה "הפורמולה 1 של השיט". מדיה וקבצים בנושא טורנדו בוויקישיתוף חוקי הדגם העולמיים של הטורנדו איגוד הטורנדו העולמי
חותנת בהפרעה

חותנת בהפרעה (באנגלית: Monster-in-Law) הוא סרט קומדיה רומנטית אמריקאי משנת 2005 בבימויו של רוברט לוקטיק, עם ג'ניפר לופז, ג'יין פונדה ומייקל ורטן בתפקידים הראשיים. זה סרט השיבה לקולנוע של פונדה למסך לאחר 15 שנות היעדרות ובו היא משחקת את חמותה המפלצתית של ג'ניפר לופז. הסרט קיבל ביקורות שליליות אבל היה שובר קופות. שרלוט "צ'ארלי" קנטליני (ג'ניפר לופז) גרה בלוס אנג'לס ושואפת להיות מעצבת אופנה אבל בינתיים היא מתפרנסת מעבודות זמניות כמוליכת כלבים ומלצרית בחברת קייטרינג. היא מתהלכת עם הכלבים בחוף ופוגשת שם את ד"ר קווין פילדס (מייקל ורטן), רופא כירורג נאה ורווק מבוקש. הם מחליפים מבטים ונפגשים במקרה שוב באירוע בו היא עובדת כמלצרית. הם מתחילים לצאת והקשר ביניהם מתהדק למרות שחברתו הקודמת של קווין, פיונה (מונה מזור), אומרת לה מתוך קנאה, שהוא גיי. קווין הוא בנה היחיד של ויולה (ג'יין פונדה), מראיינת טלוויזיה מפורסמת שנאלצת לעזוב את תפקידה לאחר שלושים שנה לטובת מראיינת צעירה ונאה שלדעתה אינה מתאימה לתפקיד ובראיון הפרידה היא מתנפלת עליה ומאושפזת במוסד פסיכיאטרי מלווה בעוזרתה הנאמנה רובי (ונדה סייקס). ביום שחרורה היא מזדעזעת מהעובדה שבנה עומד להתחתן עם אישה ללא מקצוע או השכלה שמתפרנסת מהולכת כלבים והיא עושה הכל כדי למנוע זאת. היא מתחילה לחקור על עברה של צ'ארלי ואפילו תולשת ממנה "במקרה" שערה כדי לבדוק במאגר DNA אך לא מוצאת דבר. קווין נתון בתווך בין אימו לצ'ארלי אך עומד על דעתו להתחתן. העימות בין שתי הנשים מתגבר עד להחלפת סטירות אחת עם השנייה. לבסוף נקבע תאריך לחתונה וחמותה גרטרוד (אליין סטריץ') מגיעה למרות שלא הוזמנה ומטיחה בפניה האשמות בפומבי וגם רובי הנאמנה מצליחה לשכנע אותה להפסיק את הריב עם צ'ארלי והיא נכנעת ומשתתפת בטקס החתונה. אתר האינטרנט הרשמי של חותנת בהפרעה "חותנת בהפרעה", במסד הנתונים הקולנועיים IMDb (באנגלית) "חותנת בהפרעה", באתר נטפליקס "חותנת בהפרעה", באתר AllMovie (באנגלית) "חותנת בהפרעה", באתר Rotten Tomatoes (באנגלית) "חותנת בהפרעה", באתר Box Office Mojo (באנגלית) "חותנת בהפרעה", באתר Metacritic (באנגלית) "חותנת בהפרעה", באתר אידיבי "חותנת בהפרעה", במסד הנתונים הקולנועיים KinoPoisk (ברוסית) קדימון לחותנת בהפרעה, באתר יוטיוב סצנת הראיון האחרון של ויולה בטלוויזיה, באתר יוטיוב סצנת הסטירות, באתר יוטיוב סצנת ההתפייסות, באתר יוטיוב
הגשר התלוי (נתניה)

הגשר התלוי בנתניה הוא גשר תלוי להולכי רגל מעל שדרות בן-גוריון בעיר נתניה, סמוך למחלף פולג. הגשר מקשר בין שכונת קריית נורדאו לשכונת רמת פולג שבדרום העיר. הוא תוכנן על ידי האדריכל דורון אֹהלי ונבנה על ידי חברת לינום. הגשר נחנך בדצמבר 2001. עלות הפרויקט כ-3.5 מיליון ש"ח. אורך הגשר כ־60 מטר, ורוחבו כ-3 מטרים. הוא עשוי פלדה, מדרך (שביל ההליכה) מחופה בלוחות בטון וכורכרית. משני צידיו נבנו קירות אבן מגוננים וכפולים, הכוללים רמפת גישה ומדרגות בכל צד. הגשר תלוי על שתי קשתות מפלדה, הנשענות על יסודות מבטון משני צידי הגשר ועל מבני הגישה אשר בצידי הגשר. הגשר צבוע בצבע ירוק, והקשתות שלו מוארות בלילה בתאורת לד דקורטיבית, עבודה שבוצעה על ידי חברת MCS. גשר הולכי רגל בנתניה באתר חברת לינום דוד חיון, ‏לראשונה בארץ: גשר תלוי באורך 60 מטר יוקם בנתניה, באתר גלובס, 18 בפברואר 2001 גשר תלוי נתניה באתר חברת רמי בלס מהנדסים בע"מ גשר פולג באתר חברת MCS ערך זה הוא קצרמר בנושא תחבורה ובנושא ישראל. אתם מוזמנים לתרום לוויקיפדיה ולהרחיב אותו.
SongMeanings

SongMeanings (בעברית: משמעויות־השיר) הוא אתר מוזיקה המעודד משתמשים לדון ולהגיב על המשמעויות והמסרים הבסיסיים של שירים שונים בשפות שונות ברחבי העולם. נכון למאי 2015, האתר מכיל למעלה מ-110,000 מוזיקאים, 1,000,000 מילים, 14,000 אלבומים ו-530,000 חברים. SongMeanings נוסד בידי מייקל שיאנו ובריאן אדמס. שיאנו הצהיר שמטרת האתר היא לדון ”במשמעויות עובדתיות של השיר, חוויות אישיות דרך השיר, או אפילו סתם חרדה משיר”. האתר נוסד בסוף שנת 2000 בידי שיאנו לאחר שקיבל השראה מוויכוח סביב המשמעות מאחורי "Brick" של הלהקה Ben Folds Five. בספטמבר 2011, החליטו ב-SongMeanings להסכים לתנאים עם LyricFind כדי לספק מילים ברישיון. הסכם זה הופך את SongMeanings לישות משפטית בין מאות אתרי המילים הלא חוקיים. באפריל 2012, TechCrunch הכריזה על שותפות בין The Echo Nest ו-SongMeanings. בשותפות זו, האתר מאפשר דיונים קהילתיים סביב המשמעויות של מילים שונות. ב-SongMeanings פעלו במשך למעלה מעשור תחת songmeanings.net. במהלך יולי 2013, האתר החל לפעול תחת songmeanings.com לאחר שרכש את הדומיין כמה חודשים קודם לכן. SongMeanings זכה לביקורות חיוביות ברחבי העולם. ב-Herald & Review שאלו את הקוראים, ”מחפשים דיון אינטנסיבי על המשמעות וההשפעה של 'In Da Club' של [[[50 סנט]]]? אולי האתר הזה יעזור. זה גם טוב אם אתם מנסים להבין מה בדיוק הפירוש של "Sixteen Military Wives" מאת The Decemberists”. ב-Jakarta Post ציינו את האתר גם במאמר על אתרים שימושיים הקשורים למוזיקה ולטקסטים. דייוויד טורים משיקגו טריביון כינה אותו ”אתר די מרתק לכל חובב מוזיקה עכשווית”. אתר האינטרנט הרשמי של SongMeanings Goldschmid, Eyal (September 27, 2006). "Untangling the Web". Stuart News. "What's Online". Seattle Post-Intelligencer. February 16, 2007. LIFE AND ARTS; Pg. D7. Barton, Laura (2008-07-31). "Misheard it through the grapevine". The Guardian (באנגלית בריטית). ISSN 0261-3077. נבדק ב-2024-04-06. SongMeanings | Song Lyrics, Meanings & Discussion, songmeanings.com Ziemba, Christine (August 4, 2005). "Web Site Ponders Meaning of Lyrics". South Florida Sun-Sentinel. Sarah Perez, The Echo Nest Grabs More Data: Partners With Concert Listing Provider JamBase & SongMeanings, TechCrunch, ‏2012-04-12 (באנגלית אמריקאית) "The Buzz". Herald & Review. February 17, 2006. "Can't get that song out of your head?" Turim, David (October 21, 2002). "Get inside track on music—and get your veggies too". Chicago Tribune.
Amen (שיר של אניגמה)

"Amen" (בעברית: "אָמֵן") הוא שיר של הפרויקט המוזיקלי הגרמני אניגמה. הוא פורסם ב-18 בנובמבר 2016 כסינגל השני מתוך אלבום האולפן השמיני שלהם, The Fall of a Rebel Angel (2016). את השיר הוציאה חברת התקליטים איילנד רקורדס ברחבי העולם. הוא נכתב על ידי מייקל קונזה ללחן והפקה מוזיקלית של מיכאל קרצו. בשיר משתתף צמד הדרים פופ האנגלי אקווילו (אנ'), המורכב משני חברים בסך הכול. לאחר הוצאת הסינגל המוביל מתוך האלבום, הוחלט להוציא אחד נוסף ובזאת לחתום את עידן האלבום, The Fall of a Rebel Angel (2016). "Amen" עוסק בזהות אבודה של אדם המחפש את עצמו. בתחילתו, מצהיר המבצע שלו: ”אני יוצא לדרך חדשה בחיפוש אחר ארץ ללא שם / ואני אף פעם לא מסתכל אחורה כי אני הולך דרך השמש והגשם / אני אדם שגר בקברים ושבר את השלשלאות”. לאחר מכן, ניתן לשמוע ”אמן” כאות לתיאור תקווה מחודשת. בהמשך לכך, הוא מוסיף: ”הייתי עיוור ועכשיו אני רואה / מה אם אלוהים לא בשבילי / ואני יודע שהגיע הזמן ללכת / השתמשו ושיחקו בי / ירקו עליי ובגדו בי / ואני יודע שהגיע זמני ללכת”. בקטע האחר בשיר, ישנו תיאור של התגברות על קשיים: ”(היזהרו) אני מנצח את הכאב / (היזהרו) אני שוב חי / העבר נעלם לתמיד, הגיע הזמן לומר: 'אמן', 'אמן', 'אמן', 'אמן'”. המבצע מציג את אמונתו בתור הדבר שהושיע אותו. את השיר הוא חותם באמרה הלטינית: ”Tentanda via ad incognita”, שפירושה: ”אלך על הדרך אל הלא נודע” – מתקיימת פה מעין סגירת מעגל החל מתחילת השיר (”אני יוצא לדרך חדשה בחיפוש אחר ארץ ללא שם”) ועד לסופו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16 מיליון השמעות. הווידאו קליפ הרשמי של "Amen" הועלה לערוץ היוטיוב של אניגמה ב-18 בנובמבר 2016. הוא צולם בשחור-לבן ברובו, אך קטע שצולם בצבע מוצג בסופו. בתחילת הקליפ, ניתן לראות בחורה כהת עור אוחזת בלפיד ומביטה בייאוש לתוך הלילה כשהיא משוטטת ביערות והירח מאיר עליה. סצנות המציגות את קו קלוקס קלאן ("KKK") מוצגות גם הן; זהו שמם הכולל של מספר ארגוני טרור גזעניים בארצות הברית, הדוגלים בעליונות לבנה, גזענות ושנאה למיעוטים. קורבנותיו העיקריים של הארגון הם מיעוטים אתניים כגון אפרו-אמריקאים, יהודים, מוסלמים, היספנים, אסייתים וילידים אמריקאים. בהמשך הקליפ, ניתן לראות את הבחורה ממשיכה לשוטט ביערות, וסצנות נוספות של עוני וייאוש מוצגות בהתאמה. לקראת הסוף, היא משליכה את הלפיד ונרות מרחפים מסביבה. הדבר בא לידי ביטוי בתור העובדה שהיא מצאה גאולה ותקווה מחודשת. נכון לפברואר 2024 עומד מונה הצפיות של הקליפ על למעלה מ-15 מיליון צפיות. סטרימינג / הורדה דיגיטלית "Amen" – 4:53 סרטון השיר "Amen" באתר יוטיוב Amen, 2016-11-18, נבדק ב-2024-04-06 Enigma (Ft. Aquilo) – Amen, נבדק ב-2024-04-06 Tentanda via ad incognita, Genius Enigma - Amen (Official Video), נבדק ב-2024-04-06
גשר השמורות

גשר השמורות הוא גשר להולכי רגל ורוכבי אופניים בנתניה, המחבר בין שתי שמורות הטבע העירוניות: שמורת האירוסים ואגם החורף. הגשר תוכנן על ידי אדריכל צבי מוססקו ועל ידי מהנדסי הקונסטרוקציה ממשרד "רוקח אשכנזי מהנדסים". בניית הגשר החלה בשנת 2015 והסתיימה בשנת 2018. עלות הפרויקט כ-20 מיליון ש"ח. הגשר עשוי פלדה, אורך הגשר 90 מטר ורוחבו כ-8 מטר, משקלו 300 טון. מדרך (שביל ההליכה) של הגשר מחופה דק (deck) מבמבוק סינתטי. רמפות הגישה לגשר הוקמו תוך שמירה על החי והצומח בסביבה. הונף גשר השמורות בנתניה, באתר חדשות חדרה. נתניה: במבצע הנדסי מורכב הונף גשר השמורות, באתר נתניה אונליין. גשר השמורות בנתניה, גלריה באתר חברת G.S פתרונות הנדסה מתקדמים. לוקיישן: גשר השמורות בנתניה, גלריית תמונות של הגשר באתר לוקיישן. הקמת גשר הולכי רגל בנתניה, סרטון באתר יוטיוב גשר השמורות, באתר חברת מוססקו אדריכלים. גשר השמורות, באתר חברה לפיתוח ולתיירות נתניה. ערך זה הוא קצרמר בנושא תחבורה ובנושא ישראל. אתם מוזמנים לתרום לוויקיפדיה ולהרחיב אותו.
Momma Miss America

"Momma Miss America" הוא קטע אינסטרומנטלי של פול מקרטני מתוך אלבום הסולו הראשון שלו McCartney שיצא בשנת 1970. השיר הוקלט במלואו בביתו של מקרטני בסנט ג'ונס ווד. מקרטני אמר ב-1970: "קטע אינסטרומנטלי שהוקלט לגמרי בבית. המצאתי תוך כדי תנועה - בהתחלה רצף של אקורדים, אחר כך מנגינה למעלה". מאוחר יותר אמר מקרטני על השיר: "במקור זה היה שני חלקים, אבל הם נתקלו אחד בשני במקרה והפכו לאחד". פול מקרטני - פסנתר, גיטרה בס, גיטרות אקוסטיות וחשמליות, תופים "15 Artists Who Sampled Paul McCartney Songs" Library of Congress Copyright Office, Catalog of Copyright Entries: Third series, 1971. (באנגלית) Terry Rowan, Penny Laine's Anthology, Lulu.com, 2015-03-31, ISBN 978-1-105-58230-1. (באנגלית) Nielsen Business Media Inc, Billboard, Nielsen Business Media, Inc., 2003-04-12. (באנגלית) Vincent Perez Benitez, The Words and Music of Paul McCartney: The Solo Years, Bloomsbury Academic, 2010-03-23, ISBN 978-0-313-34969-0. (באנגלית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Woman Don't You Cry for Me

"Woman Don't You Cry For Me" הוא שיר של המוזיקאי הבריטי ג'ורג' האריסון, שיצא לאור כרצועה הפותחת את אלבומו Thirty Three & 1/3 משנת 1976. האריסון החל לכתוב את השיר בגטבורג, שוודיה, בשנת 1969. יחד עם חברו, הגיטריסט אריק קלפטון, היה האריסון באותה תקופה בסיבוב הופעות באירופה עם Delaney & Bonnie and Friends. דילייני ברמלט הושיט להאריסון גיטרת סלייד, איתה החל מיד לנגן איתה. אחת היצירות הראשונות של האריסון בהן עשה שימוש בכלי הכלי הייתה "Woman Don't You Cry For Me". מאוחר יותר הוא אמר כי ייתכן ששם השיר הוצע על ידי ברמלט. השיר כמעט נכנס לאלבומו המשולש משנת 1970, All Things Must Pass, אך במקום זאת הופיע באלבום Thirty Three & 1/3, שיצא בשנת 1976. במאי 1977 הופיע השיר גם כבי-סייד לסינגל השלישי מתוך האלבום בבריטניה, "It's What You Value". "Woman Don't You Cry for Me" הוא אחד מכמה שירים בהשראת צוואר בקבוק של האריסון מהתקופה - "Sue Me, Sue You Blues", "I Dig Love", "Māya Love" ו-"Hari's on Tour (Express)" ושירים אחרים. ג'ורג' האריסון - שירה, גיטרות סליידים, טמבורין, נבל פה דייוויד פוסטר - קלאבינט ריצ'רד טי - עוגב וילי וויקס - גיטרה בס אלווין טיילור - תופים טום סקוט - סקסופון בריטון מידע על היצירה "Woman Don't You Cry for Me" באתר מיוזיק בריינז Thirty Three & 1/3 (CD booklet). George Harrison. Dark Horse Records. 2004. p. 2. אלן קלייסון, George Harrison, 2003, עמ' 280, ISBN 1-86074-489-3 קייט בדמן, The Beatles Diary Volume 2: After the Break-Up 1970–2001, 2001, עמ' 209, ISBN 0-7119-8307-0 George Harrison, I Me Mine, Chronicle Books (San Francisco, CA, 2002), p. 234. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
כיכר העיר העתיקה

כיכר העיר העתיקה (בצ'כית: Staroměstské náměstí) היא כיכר היסטורית ברובע העיר העתיקה בפראג, בירת צ'כיה. היא ממוקמת בין כיכר ואצלב לבין גשר קארל. בכיכר ניצבים מבנים מסגנונות אדריכליים שונים. הבולט שבהם הוא כנסיית טין הגותית, על מגדליה בעלי הצורה הייחודית שגובהם 80 מטר. מבנה אחר הוא כנסיית מיקולאש הקדוש בסגנון הבארוק. בכיכר ניצב ארמון קינסקי (אנ'), שבו שוכן מוזיאון לאמנות השייך לגלריה הלאומית של צ'כיה. בכיכר ניצב שעון אסטרונומי שהוא חלק מבית העירייה הישן. הוא הותקן שם בשנת 1410 וככזה הוא השלישי העתיק ביותר בעולם והישן ביותר שעודנו בפעולה. מגדל בית העירייה הישן פתוח למבקרים ונשקף ממנו מראה פנורמי של העיר העתיקה. בכיכר ניצב פסלו של יאן הוס, מתקן דתי שהועלה על המוקד בשל אמונתו. הפסל נחנך ב-6 ביולי 1915, יום השנה ה-500 למותו של הוס. מול בית העירייה הישן ניצבת אנדרטה ל-27 אישים בוהמייניים שהוצאו להורג במקום זה ב-21 ביוני 1621 על ידי השלטון ההסבסבורגי. שלט עם שמותיהם הוצב שם ב-1911. לאחר מלחמת העולם השנייה שופצה האנדרטה, ואז נקבעו במדרכה שלידה 27 צלבים לכבוד המוצאים להורג. עמוד מריאן (אנ'), שהוקם בכיכר לאחר מלחמת שלושים השנים, נהרס ב-3 בנובמבר 1918 במסגרת החגיגות על שחרור צ'כוסלובקיה משלטון האימפריה האוסטרו-הונגרית. העמוד הוקם מחדש בשנת 2020. לקראת חג המולד וחג הפסחא נערכים בכיכר שווקים מסורתיים בסגנון ימי-ביניימי. שוקי חג המולד הם הגדולים במדינה ומבקרים בהם מאות אלפי אנשים מצ'כיה ומחוץ לה. אנדרטת יאן הוס מראה שוק חג המולד ב-2007 מדיה וקבצים בנושא כיכר העיר העתיקה בוויקישיתוף
מינהל המודיעין הראשי (בלארוס)

מינהל המודיעין הראשי של המטה הכללי הבלארוסי הוא שמו הנפוץ של המודיעין הצבאי הבלארוסי (בבלארוסית: Галоўнае разведвальнае ўпраўленне Генеральнага штаба Узброеных сіл Рэспублікі Беларусь) והוא שירות המודיעין הצבאי של צבא בלארוס, הנחשב לאחד מגופי הביון החשאיים בעולם. הארגון הוקם מתוך הגה-אר-או הסובייטי בשנת 1992 והוא הסוכנות הראשית למודיעין צבאי של בלארוס. המינהל מפעיל את הכוחות למבצעים מיוחדים של הצבא הבלארוסי. המודיעין הצבאי הבלארוסי הוא יורש האגף הבלארוסי של הגה-אר-או הסובייטי, שהוקם ב-1992, בהתאם לדוקטרינה הצבאית שנוסחה באותו הזמן וקבעה כי על המודיעין הצבאי לנהל מבצעי איסוף מודיעין למען שמירת הריבונות הבלארוסית והגדלת הידע שלה אודות צבאות זרים. לאחר עלייתו לשלטון של אלכסנדר לוקשנקו בשנת 1994, המודיעין הצבאי תועל לאיסוף מודיעין צבאי כנגד מדינות נאט"ו ופעל לשיתוף פעולה נרחב עם המודיעין הצבאי הרוסי. באפריל 2011 יחידות של המודיעין הצבאי הבלארוסי אימנו את שכירי החרב של מועמר קדאפי, לאחר שנודע כי 500 אנשי שטח של הביון הצבאי הבלארוסי כבר שוהים במדינה תקופה ארוכה ומספקים סיוע למודיעין הלובי. אנשי יחידת 334 של הספצנאז הבלארוסי, שבסיסם ממוקם במרינה הורקה סמוך למינסק נשלחו לסייע לכוחותיו של קדאפי. כמעט דבר לא ידוע על סוכנות המודיעין הצבאי של בלארוס. בעוד שמטרתו המרכזית של הארגון היא למנוע תוקפנות צבאית נגד המדינה ותקופה מסוימת בנו של נשיא בלארוס, אלכסנדר לוקשנקו, ויקטור, היה אחראי על תחום פיתוח המודיעין הצבאי, במסגרת סמכויותיו, גוף זה, יחד עם המינהל הראשי לביון חיצוני של הוועדה לביטחון המדינה ואגף המודיעין במשמר הגבול, מבצע פעילויות ריגול ואיסוף מודיעין בניכר. נוסף למודיעין אנושי, עוסק הארגון בהפעלת אמצעים אלקטרוניים ואיסוף מודיעין אותות והוא גם אחראי על פיצוח צפנים ואיסוף מודיעין ממגוון מקורות. סוכני המינהל עוברים הכשרה מקצועית הכוללת לימוד מספר שפות זרות, בעיקר אנגלית ופולנית. סמל גדוד הנדסת הרדיו בנפרד מספר 255 של המודיעין הצבאי הבלארוסי סמליל גדוד ספצנאז 5 של המודיעין הצבאי הבלארוסי מדיה וקבצים בנושא מינהל המודיעין הראשי בוויקישיתוף לאן נעלם הזהב של קדאפי?(ברוסית) Что известно о полусекретных спецподразделениях, которые курирует Виктор Лукашенко // UDF.BY Законодательство Республики Беларусь – Normativka.by, normativka.by Александр Лукашенко провел кадровые перестановки в руководстве Вооруженных Сил | Официальный интернет-портал Президента Республики Беларусь, president.gov.by
משחק אסטרטגיה מקוון מרובה משתתפים בזמן אמת

משחק אסטרטגיה מקוון מרובה משתתפים בזמן אמת (באנגלית: Massively multiplayer online real-time strategy game, או בקיצור MMORTS) הוא תת-ז'אנר של ז'אנר משחקי האסטרטגיה אשר משלב אלמנטים מהז'אנר אסטרטגיה בזמן אמת ומהז'אנר משחק רשת מרובה משתתפים ומאפשר לאלפי שחקנים להיות מחוברים לעולם המשחק בו זמנית ולקיים אינטראקציה זה עם זה בעולם הווירטואלי של המשחק. במשחקי MMORTS השחקנים בדרך כלל מגלמים שליטים אשר צריכים לשולט בהיבטים שונים של ציוויליזציה מסוימת, כמו ניהול משאבים, פיתוח טכנולוגיות, אסטרטגיה צבאית ודיפלומטיה, תוך שהם מתחרים או משתפים פעולה עם אלפי שחקנים אחרים בעולם משחק אשר ממשיך להתפתח כל העת, גם כאשר השחקן לא מחובר למשחק. לעיתים רבות המשחקים בתת-הסוגה הם מסוג מדע בדיוני או פנטזיה. במשחקים בתת-הסוגה השחקנים בדרך כלל ממוקדים בבנייה ובניהול של ערים, אימפריות או ציוויליזציות וירטואליות, ועוסקים בין היתר באיסוף משאבים טבעיים, בונים מבנים, מאמנים יחידות צבאיות, מפתחים טכנולוגיות חדשות ולוקחים חלק בקרבות נגד שחקנים אחרים או דמויות שאינם שחקנים. בניגוד למשחקים בז'אנר של משחקי אסטרטגיה בזמן אמת, משחקי MMORTS מתרחשים בעולם מקוון אשר ממשיך להתקיים ולהתפתח כל העת, גם כאשר השחקן לא מחובר למשחק. במשחקים רבים בתת-הסוגה ניתן לצבור במהלך המשחק פריטים ומטבעות וירטואליים בעלי ערך מוחשי עבור השחקנים. בנוסף, בחלק מהמשחקים הללו ישנה גם את האפשרות לעסוק במסחר של סחורות והם כוללים אף סימולציה של שוקי מניות. הפיצ'רים הללו מאפשרים לשחקנים לעסוק באסטרטגיות פיננסיות מורכבות יחסית במהלך המשחק. כלכלה וירטואלית עולם וירטואלי Laurel, Brenda (1991). Computers As Theatre (2nd ed.). Pearson Education. p. 121. ISBN 9780321918628. נבדק ב-11 בפברואר 2014. {{cite book}}: (עזרה) Tomei, Lawrence (16 בנובמבר 2009). Lexicon of Online and Distance Learning. R&L Education. p. 157. ISBN 9781607092858. נבדק ב-11 בפברואר 2014. {{cite book}}: (עזרה)
הרמן מלר

הרמן מלר (בדנית: Hermann Möller;‏ 13 בינואר 1850 – 5 באוקטובר 1923) היה בלשן דני. לזכותו של מלר נזקף הפיתוח של השערתו של פרדינן דה סוסיר בדבר העיצורים הפוחזים בשפה פרוטו-הודו-אירופית: בעוד שדה סוסיר סבור היה כי עיצורים פוחזים אלה היו חצאי תנועות, מלר הציע כי עיצורים אלה היו, למעשה. לאחר גילויה של השפה החיתית העתיקה בראשית המאה ה-20, שבה במקומות שבהם אמורים היו להופיע עיצורים פוחזים אכן הופיע העיצור של חי"ת לועית, כפי שהיא נהגית בהגייה תימנית (/ħ/), אוששה הצעתו זו של מלר. מדיה וקבצים בנושא הרמן מלר בוויקישיתוף גיא דויטשר, גלגולי לשון, תל אביב: עם עובד, 2007, עמ' 116-112
ריצ'מונד לנדון

ריצ'מונד וילקוקס "דיק" לנדון (באנגלית: Richmond Wilcox "Dick" Landon;‏ 20 בנובמבר 1898 – 13 ביוני 1971) היה אתלט אמריקני. אלוף אולימפי (אנטוורפן 1920) בקפיצה לגובה. לנדון נולד וגדל בקונטיקט. הוא למד באוניברסיטת ייל. באולימפיאדת אנטוורפן זכה במדליית זהב בקפיצה לגובה בשיא אולימפי חדש של 1.94 מטר, לפני בן ארצו הרולד מילר (1.90 מטר) ובו אקלונד משוודיה (1.90 מטר). לנדון היה נשוי לאליס לורד קופצת למים אולימפית מארצות הברית. קפיצה לגובה: 1.98 מטר (1921) ריצ'מונד לנדון, באתר olympedia.org ריצ'מונד לנדון, באתר Track and Field (גברים) מדיה וקבצים בנושא ריצ'מונד לנדון בוויקישיתוף ריצ'מונד לנדון, באתר "Find a Grave" (באנגלית)
צא מזה (שיר)

"צא מזה" הוא שיר שכתב יענקל'ה רוטבליט והלחין מיקי גבריאלוב. השיר מופיע באלבומו השביעי של אריק איינשטיין שיצא בשנת 1972. השיר מופיע באלבום בדשא אצל אביגדור של אריק איינשטיין שיצא בשנת 1972. את האלבום הוציאו במשותף אריק איינשטיין ומיקי גבריאלוב שהלחין את כל שירי האלבום והמשורר יענקל'ה רוטבליט שכתב את רוב שירי האלבום. שיתוף הפעולה בין גבריאלוב לאיינשטיין החל כאשר כאשר שלום חנוך שותפו ליצירה של איינשטיין, נסע ללונדון על מנת להקליט אלבום באנגלית. השיר "צא מזה", נכתב בגוף שני לאדם אשר שרוי בדיכאון. הפנייה אל האדם נעשית כדי לשקף לאדם השרוי בעצב שהמצב יכול להשתפר והמציאות אינה נוראה כל כך. לימים סיפר רוטבליט שהפזמון נכתב בהשראת משפט ששמע מאחד מחמכריו שכלל את המילים "אמא מבשלת בשבילך". יש שסברו כי השיר נכתב עבור איינשטיין עצמו כי היה עצוב כששלום חנוך טס לאנגליה. השיר הגיע למקום החמישי במצעד השנתי של גלי צה"ל לשנת תשל"א. השיר בוצע על ידי לי בירן, טום באום ודניאל גד בסדרת הטלוויזיה, Oboy. אריק איינשטיין צא מזה Arik Einstein, סרטון בערוץ "אריק איינשטיין I פונוקול", באתר יוטיוב (אורך: 02:57) צא מזה – מילים וביצועים | גבריאלוב, מיקי, 1949- מלחין מעבד מוזיקלי | מוזיקה | הספרייה הלאומית, באתר www.nli.org.il תשל"א (גלי צה"ל) – פזמונט, באתר pizmonet.co.il OBOY - צא מזה, סרטון בערוץ "kidstv", באתר יוטיוב (אורך: 00:51)